URGENT
Robby!
Čo sa to tu deje?
PÄTNÁSTA HODINA 21:00 – 22:00
Zničila som členkový monitor, lebo nás to pípanie
otravovalo pri pacientoch počas hromadného nešťastia.
To povedzte sudcovi.
Lenže my ju potrebujeme.
Choď po Gloriu. Preberiete to s riaditeľkou?
Nie, ale môže sa obrátiť na naše oddelenie.
Zažili sme najhoršie nešťastie v histórii mesta
a vy sa tu zadrbávate s týmto? Nemáte nič lepšie na práci?
Strážnik Harrelson, poďte, prosím.
Máte problém?
- Zničila členkový monitor. - Lebo bol pokazený.
Je v súdnom spore o opatrovníctvo.
- Hrozí možný útek. - To je blbosť. Ja...
Bránilo nám to v liečbe pacientov.
Neviem, či by sme strážnika Stefana zachránili, ak by to neutíšila.
Je to tak?
Zachránili Stefana.
Aj veľa iných.
Vyriešite to zajtra ráno?
Prisahám.
Putá dole.
Vďaka.
- Ďakujem. - Vďaka vám. Za úžasnú prácu.
- Mám sa vôbec pýtať? - Asi radšej nie.
Dobre.
Ako to tu vyzerá?
Za tri hodiny sme prijali až 112 pacientov z hromadného nešťastia.
Z nich sme nezachránili iba šiestich.
Ležia v provizórnej márnici na pediatrii.
Hore sme previezli 71 pacientov.
Chirurgia stabilizovala 39 najkritickejších z Červenej zóny
a 32 z Ružovej zóny.
V Žltej sme mali 24 pacientov.
Mnohí práve podstupujú ortopedické operácie.
Polícia vypočúva tých, čo ostali dole.
Ôsmich sme prepustili
a stav zelených nepoznám, lebo som tam nebol.
Spýtajte sa na Rodinnom lekárstve.
Pôsobivé.
S Abbotom teraz odovzdajte pacientov nočnej zmene
a potom... Prepáčte. Haló?
Čože? Nie. Musíme ihneď znovu otvoriť.
Povedzte ochranke, aby sem opäť púšťala nových pacientov.
Ak máte triážnu sestru
a registráciu, už by ste mali byť v prevádzke.
Toho chlapca nechajte Shenovi a choďte domov.
Nie. Som v pohode.
- Určite? - Áno.
To len...
Znovu sme sa snažili vysvetliť
dôležitosť a bezpečnosť lumbálnej punkcie,
ale rodičia...
- Riskujú synov život. - Hádam zmenia názor.
A čo ak nie?
Robíme, čo sa dá. Ale niečo ide aj mimo nás.
Doktor Shen, ako tu napredujeme?
Nezmenil sa stav a ani prístup rodičov.
Kde máte manželku a dcéru, pán Edwards?
- Išli spolu na toaletu. - Okej.
Váš syn je v kritickom stave
a ak budeme dlho čakať, môže sa to zhoršiť.
Bez lumbálnej punkcie
nevieme, akú liečbu mu máme nasadiť, aby sa zotavil.
Čo sa deje?
Preberali sme možnosti synovej liečby.
Už vyzerá lepšie.
Nie, nevyzerá.
Kým odmietate lumbálnu punkciu, nevieme, ako mu pomôcť.
Ak sú to pľúca, steroidy ho môžu zabiť.
Pri ADEM ho môžu zachrániť.
Čakanie len zvyšuje riziko smrti.
- Môže zomrieť? - Nie, zlatko.
Len horšie znáša to, čo si mala ty.
Takže len intubácia, hydratácia a antibiotiká.
Budem ťa informovať.
Pán Edwards, porozprávame sa vonku?
Choď. Mne už stačilo.
Aký je váš syn?
Je úžasný. Láskavý.
A veľmi dobrý k sestre.
Ste si blízki?
Áno. Nie ako ja s mojím otcom.
Samira, pomaly končite!
Nebol starostlivý. Bolo mu jedno, čo robíme.
Venuje sa Flynn športu?
Hrá bejzbal, futbal, basketbal.
David?
Žena mu zakazuje americký futbal, inak by robil aj to.
- Chodíte na jeho zápasy? - Snažím sa.
Identifikácia obete.
Čo to, dopekla, je?
Ľudia zo streľby na PittFeste, ktorých sme dnes nezachránili.
Ich sme zachrániť nemohli, ale vášho syna ešte môžeme.
Ste kretén.
Áno.
Som kretén. Lebo chcem zachrániť vášho syna.
Chýbajú dva záznamy zo severného,
- tri z južného. - Dobre. Riešime to.
Daj nám chvíľku. Hej, Lee Ann.
Skontroluješ tých, o ktorých hovorí?
Kód OZV. Príjem v suteréne.
Čo je to za kód?
Ochorenie alebo úraz niekde v nemocnici.
Asi odpadnutie či pád.
A Gloria chce, aby denná zmena odišla
- čo najskôr, tak choďte. - Dobre.
Ďalšie výsledky testov modrého Maxa.
Prechádzam látky spôsobujúce methemoglobinémiu,
hlavne lieky a toxíny.
Áno. Lieky ako lokálne anestetiká od zubára,
antibiotiká na liečbu malárie či lepry.
Môžem zistiť, či niečo z toho neberie.
Skúste aj priemyselné toxíny. Anilínové farbivá, benzén.
Aj prídavné potravinové látky, dusičnany, dusitany.
Niektoré sa dajú kúpiť online ako samovražedný nástroj.
Pokúsil sa ublížiť si?
Možno. Alebo ho otrávili.
Dnes tu bol chlap, ktorému manželka dávala do kávy progesterón.
Bože. Takže blázni sem nechodia len v noci?
Nebola blázon, len zúfalá.
Pomoc! Polícia!
Strážnik. Držia ma tu proti mojej vôli.
Čo o ňom ešte vieme?
Takmer nič.
Na rozhovor bol príliš malátny, ale skúsim to znova.
- Tak do toho, Sherlock. - Idem na to.
Posledný ružový ide hore.
- Zvládate to? - Áno.
Okej. Tak to dokončite a zvyšok odovzdajte nočnej zmene.
- Máš chvíľu? - Odíď. Nebudem ti to opakovať.
- Potrebovali ste ma. - Chápeš, aký máš problém?
Iba ak ma nahlásiš.
- Budem prestierať... - Robby!
Drvivé zranenie panvy.
Na to ani nemysli. Trauma nie je zatvorená?
Je to kód OZV.
Pritlačilo ho nákladné auto so zásobami.
Pulz je slabý a nitkovitý...
Monitorovacie elektródy.
100 % kyslíka cez masku.
Dajme 120 ketamín, 100 rok.
A zavolajte na chirurgiu.
- Odkiaľ sa tu objavil? - Z nákladnej rampy.
Preboha.
Idem na EFAST. Fixačný pás!
Jasná zlomenina panvy.
Hrozne ma to bolí!
- Beriete nejaké lieky? - Crestor.
- Máte nejaké alergie? - Nie. Budem v poriadku?
- Určite. - Dáme vás dokopy, Hector.
Tlak 68/42, pulz 130.
Mám 14G kanylu v ľavej ruke.
Prípad na protokol masívnej transfúzie krvi.
Krv nám poslali z Erie a Youngstownu.
Neviem, či je už tu.
Erytrocyty, trombocyty a plazmu. Rovnaký pomer.
Po intubácii zaveď VJI katéter.
- Okej. - Negatívny EFAST.
Len retroperitoneum. Meatus je bez krvi.
- Zaveďte Foleyho. - Hector.
Máte rozdrvené panvové kosti
a vnútorné krvácanie. Teraz vás uspíme.
Veľmi to bolí!
Po prebudení nebudete môcť hovoriť
kvôli trubici v hrdle.
- Môžem hovoriť so ženou? - Musíme konať ihneď.
Erytrocyty sú v infúznej pumpe.
Čo to tu máme?
Dvaja starí belosi nám ukradli pacienta.
Určite nehovoríš o nás.
Aspoň o mne určite nie.
Rozdrvená panva, hemoragický šok.
Transfúzia a panvová fixácia. Po intubácii
zavediem VJI katéter.
- Pomôžeme? - Zvládneme to.
Vy strážte pevnosť. Doriešte pacientov z PittFestu z dennej.
Tohto chlapa stabilizujeme my.
Ako sa cítite, Max?
Som v pohode.
Začali sme u vás s liečbou methemoglobinémie.
Užili alebo zjedli ste v poslednom čase niečo nezvyčajné?
Len nezdravé jedlá zo stánkov na festivale.
Okej. Robíte s toxickými chemikáliami?
Nie. Som grafický dizajnér.
Mali ste v poslednom čase zubný zákrok?
- Dostali ste lokálne anestetiká? - Nie.
Poznáte niekoho s leprou?
S leprou?
Nie. Nikoho takého nepoznám.
Niečo, čo ste zjedli, alebo s čím ste prišli
do kontaktu, vás vážne otrávilo.
Hrozila aj smrť.
Musíme na to prísť, aby sa to už nestalo.
Nestane.
Deje sa vo vašom živote ešte niečo, o čom chcete hovoriť?
Niečo, čo vás príliš stresuje alebo desí?
Nie.
Asi potrebujem iba oddych.
Dobre.
Tak sa sem vrátim neskôr.
Toto je asi najpomalší výťah na svete.
Ponáhľaš sa hádam späť dole?
Musím skontrolovať pacientov.
Zmena sa nám skončila pred hodinami.
Nechceš ísť domov a spať?
Hádam ťa to neodradilo od urgentnej medicíny.
Skôr ma to odradilo od akéhokoľvek typu medicíny.
Po dnešku ti všetko bude pripadať ľahké. Sľubujem.
Poď. Prípady už čakajú.
Dobre. Hneď som tam.
Pardon.
Katéter je dnu.
Zavedieme infúznu pumpu do VJI a teraz môžeme urobiť snímku.
Urobte röntgen.
Snímam.
Máme.
To je zlé.
Čo tam je?
Roztvorená lonová spona.
Deformované sakroiliakálne skĺbenie.
Krváca ako prasa.
Na linke je doktorka Walshová z operačky.
Čaute, chlapci. Čo sa deje?
Zlomenina panvového kruhu,
systolický 68, EFAST negatívny.
Nie sme teraz zatvorení?
Zamestnanec nemocnice verzus dodávka.
Dostal masívnu transfúziu a fixátor.
- TXA? - Podaná.
Stabilný na angiografiu?
V tejto chvíli nie.
Pokračujte s transfúziou.
Krvná banka čaká na zásoby,
ak niečo nemáte hore.
Nepotrebuje operáciu.
Potrebuje intervenčnú rádiológiu na embolizáciu krvácania.
Nestabilných nezvyknú brať.
Dnes budú musieť.
Prídem, keď dokončím túto vážne poranenú pečeň.
- Hodges, šrapnel v ruke. - Mám.
- Malloy, šrapnel v nohe. - Áno.
- Montgomery, šrapnel v bruchu. - Nie.
Tu by mala ležať pani Cheu, žena s ranou na hlave.
Paráda. Kde v pekle je?
Kingová, Whitaker!
Tu mala ležať pacientka. Ázijčanka s ranou na hlave!
Hej. To nebude ona.
Hej. Whitaker, potrebujem, aby ste ju našli.
- Cheu. Žena s ranou na hlave. - Ja?
Chytili ste toho potkana.
Ste ako stopársky pes. A myslím to ako kompliment.
Ahoj. Máš chvíľu?
Nie. Zmizla pacientka.
Nevidel si ženu s ranou na hlave?
- Nie. Ale pohovorme si. - Tak hovor.
Videl si ženu s ranou na hlave? Cheu?
- Nič mi to nehovorí. - Vďaka za pomoc.
- Dokonči veci a choď. - Veľmi rád.
V súkromí.
- Hľadajte ju. Hneď prídem. - Iste.
Okej.
Prečo nie? Aj tak by som túto noc nespala.
Čo si počula?
Veľa kriku a plaču. Zrejme na to budem myslieť ešte dlho.
- Myslím o mne. - Lekári.
Vždy len „ja, ja, ja“.
Odišiel si domov skôr, ale vrátil si sa, takže to nechám tak.
A prečo som odišiel?
Myslela som, že si slaboch.
Čo povedal Robby?
Dana.
Vraj to nechcem vedieť, tak som sa nepýtala.
Máš problémy?
Nie. Je to len hlúpe nedorozumenie.
Tak sa toho neboj. Nedorozumenia sa vysvetlia.
Dnes nám všetkým idú prasknúť nervy.
Tak choď domov. Oddýchni si.
Robby si myslí niečo, čo celkom nesedí.
To neznie ako Robby.
- Chcem, aby si sa ma zastala. - Mám ťa rada, chlapče.
Ale toto je medzi tebou a Robbym a nič ma do toho.
Ja ani neviem, či sa sem ešte vrátim.
- Čo tým myslíš? - Len...
Už mám dosť.
- Na toto som príliš stará. - Čo?
Nie, Dana. Nemôžeš skončiť.
Veď by sa zrútil svet. Dana, to nemôžeš.
Potrebujeme ťa. Robby, ja, všetci.
Už to tu len uzavriem a potom vypadnem.
Prihovor sa za mňa. Robby si myslí, že som feťák.
A si?
Nie.
Nie. Ja sa len bojím, chápeš?
Kurva. Fakt sa bojím, čo sa teraz so mnou stane.
Posral som to, Dana.
Posral som to a neviem, čo mám urobiť.
Si múdry chalan.
Ty na to prídeš.
A Robby isto nájde najlepšie riešenie.
Ja chcem byť naďalej lekárom.
Hej! Po pani Cheu ani stopa.
Dobre. Už idem.
Doriti.
- Áno. Vravela som mu to. - Ako je na tom?
Rovnako.
Takže sa mu nepohoršilo?
Momentálne nie.
Náš rodinný lekár vybavuje prevoz do West Penn.
Ospravedlníte ma na chvíľu?
Je to 54 po troch kolách erytrocytov,
- FFP a trombocytov. - Celkom dobré.
Rodičia chcú chlapca s osýpkami previezť do West Penn.
Nechajte ich.
Varovali sme ich. Otca som dokonca vzal medzi mŕtvych z PittFestu.
- Čo? - Pochybujem, že ho iná nemocnica
vezme bez lumbálky.
Hneď som tam. Nedovoľ im to.
Dobre. Super. Vďaka.
Na rádiológiu ho prijmú o 45 minút.
- To je preňho pridlho. - Práve začali s REBOA.
REBOA v tejto situácii?
- Urobila to jeho stážistka. - To vážne?
- Veľa práce. - To bolo odvážne.
Dohliadneme naňho, kým pôjde na IR.
- Vy už choďte domov. - A to som dnes mal mať voľno.
Zvládneme to.
Hej! Nevideli ste náhodou staršiu ženu s ranou na hlave? Volá sa Cheu.
Nie, mrzí ma to. Naša zmena sa už skončila.
Dana chcela, aby som ju našiel. Vraj som tu ako stopársky pes.
Potkana ste chytili.
Hej! Nevidela si ženu s ranou na hlave?
- Priezvisko je Cheu. - Nie.
Okej.
Niečo zaujímavé?
My už máme po službe.
Viem. Ale potrvá hodiny, kým doženieme všetkých pacientov.
Cítiš sa v pohode?
Je mi super. Naozaj super.
Dnešok bol hrozný, ale dali sme to.
- Urobili sme skvelé veci. - Áno.
Ja som napríklad vŕtala do lebky pomocou EZ-IO.
Hej. To bolo naozaj husté.
- Ale už asi choď domov. - Som okej.
Nie. Teraz ťa poháňa nával adrenalínu,
- ale čoskoro sa zosypeš. Ver mi. - Radšej zostanem.
Tvoj život nemôže byť len práca, Samira.
Nie je.
Prečo? Len preto, že nemám vzťah a nerada sa po práci socializujem?
To počká, kým dokončím rezidentské štúdium
a posuniem sa v kariére vpred.
Áno. Jasné.
Okej.
Milujem svoj život.
Otvoríte mi?
Zdravím. Môžem s Davidom hovoriť osamote?
Asi áno.
Budem hneď za dverami.
- Potrebuješ niečo, David? - Áno. Vypadnúť.
To teraz nejde.
Ten, kto to urobil, je mŕtvy.
A ja som stále tu.
Áno.
Pozri...
Vieš, aké to je, keď sa bojíš?
Keď sa naozaj bojíš o vlastnú bezpečnosť?
Mám pocit, že dnes som to zažil.
Áno.
Tak si predstav, že by si to cítil každý deň
pri polovici ľudí okolo.
To je život každej ženy.
- Keď máš zoznam terčov, dievčat... - Neboli to terče.
Nazvi to, ako len chceš, ale je to neprípustné.
A je to forma násilia voči ženám.
Ako by si sa cítil, keby mal niekto na zozname tvoju mamu?
Život je občas nahovno
a všetci robíme hlúposti,
ale máš 18 rokov.
Pristúpia k tebe ako k dospelému, tak sa tak začni správať.
Pozri. Teraz máš šancu zmeniť tieto veci.
Prijmi tú pomocnú ruku.
Pokús sa pochopiť, prečo si to urobil.
A prosím. Už nikdy takto neuvažuj.
Okej. Toto a toto si beriem.
Ak by ma hľadali, som niekde vonku.
Dobre.
Čo sa tam stalo?
Povedal si, že si mám vyriešiť svoj bordel. Pokúsila som sa o to.
Hovoril s tebou?
Ani nie.
Zhoršila som to, keď som do toho zatiahla políciu?
To sa nedozvieme.
Asi tu zostane počas celých 72 hodín.
Ak potom prijme potrebnú pomoc, stojí to za to.
Choď domov.
A zajtra sem príď, až keď vyriešiš ten monitor.
Max potrebuje psychologické vyšetrenie.
Na základe čoho?
Nemá zdravotný dôvod užiť niečo, čo by to spôsobilo.
Nesúvisí to s prácou.
A nechcel nikomu zavolať.
Obávam sa, že si chcel ublížiť.
To je odvážne tvrdenie.
Nežiada, aby sme ho pustili domov.
Ak to bol neúspešný pokus o samovraždu,
dávalo by to zmysel. Možno sa bojí alebo hanbí
priznať to, čo urobil, a má strach ísť domov,
aby to neurobil znova.
Okej. Zavolám psychológiu, ale nech vás niekto vystrieda.
Zmena sa vám skončila pred hodinami.
Chcem z neho dostať ešte niečo.
Možno sa mi nakoniec k niečomu prizná.
S vaším prístupom k pacientom?
Tak pristupujem iba k idiotom.
Nechcem, aby si ten chalan ublížil.
Okej.
Vďaka.
Vďaka, že si ma prijal.
Neprijal som ťa.
Vrátil si sa a ja som ti dovolil zostať.
Dnes stálo za to riskovať vlastnú kariéru pre vyššie dobro.
Nebol som zdrogovaný. Liečil som si abstinenčné príznaky.
Lenže také veci sa robia pod dohľadom lekára a s jeho pomocou.
S takým záznamom by ma mohli odmietnuť vždy, keď by som sa uchádzal
- o prácu v nemocnici. - Nie. To už dnes neplatí.
Mohol si radšej prísť za mnou.
Namiesto toho ťa môžu obviniť a zatknúť
za krádež liečiv z nemocnice.
Robby, stratím lekársku licenciu.
No tak, kamoš. Potrebujem druhú šancu.
Tu máš druhú šancu.
Liečebný program na 30 dní, náhodné testy moču
50 až 60-krát ročne a skupinová terapia
trikrát do týždňa počas prvých troch rokov.
- Tri roky? - Z päťročného programu.
- Potrebuješ pomoc. - A čo ty?
Nie som tu jediný, kto je dodrbaný, Robby!
- Pozri sa na seba! - Čo chceš povedať?
- Ja som sa tu nikdy nezložil. - Ty si to len spôsobil iným.
Ja môžem za to, čo sa ti stalo?
Čo sa stalo mne?
- Čo sa stalo mne? - Hej.
Trepeš úplné chujoviny! Podrazil si ma!
Všetkých si nás klamal! V prvom rade sám seba.
Videli ťa na pediatrii.
Kto? Whitaker?
Nie. Sestra z nočnej. Bol si na zemi. Vraj to vyzeralo...
Ako čo?
Táto práca ťa dodrbe, ak to dovolíš.
Ty to poznáš.
Áno? Ja som sa na pediatrii nerozprával s kreslenými zvieratkami.
Pojeb sa!
Si okej, kamoš?
- Prečo sa ma to stále pýtaš? - Čo ja viem?
Vzal si rodiča do provizórnej márnice.
Navyše je to teoreticky miesto činu.
To nie je v pohode.
Dvojica hrdinov, ktorých hľadám.
Organizujeme tlačovú konferenciu v prednáškovej sále.
Ani náhodou.
Viem, že tieto veci neznášate,
ale je to dôležité pre oddelenie aj pre celú nemocnicu.
Verte mi. Nechcete, aby som teraz hovoril s médiami.
Skôr nikdy.
Počujte. Vy kovboji z urgentu ma často otravujete,
ale to, čo ste tu s vaším tímom dnes dokázali, bol zázrak.
Ľudia by o tom mali vedieť.
Do toho.
Druhá masívna transfúzia.
Čo, doriti?
Systolický klesol na 64, tachykardia 132.
Zlomenina panvy?
Áno. Možno je to oneskorené brušné krvácanie.
- Veď bol stabilný. - Po troch jednotkách bol.
Po plnej masívnej transfúzii
sa systolický tlak zlepšoval až na 118.
- Na 118? - Po troch jednotkách 90.
Dali ste mu priveľa krvi a rastúci tlak
roztrhol vznikajúce zrazeniny, ktoré zabraňovali vykrvácaniu.
Na začiatok šesť jednotiek erytrocytov, šesť FFP,
šesť trombocytov.
- To sme mu dali. - Riešte pacienta, nie protokol.
Ideálny tlak je 90.
Učíš rezidentov o permisívnej hypotenzii?
- Toto riešil Shen. - On je rezident.
Už je atestovaný lekár.
Na intervenčnú rádiológiu by čakal dlho...
Tam sa už asi ani nedostane.
Roztrhli ste mu zrazeniny a teraz môže vykrvácať.
V bruchu nekrváca.
Na ultrazvuk je to príliš hlboko v panve.
Druhá dávka transfúzie.
Krv a plazma do infúznej pumpy.
Zvládneme to aj druhýkrát.
- Glukonát vápenatý. - Prečo vápnik?
V transfúziách dôjde k chelácii citrátu a k hypokalciémii.
Výborný postreh, doktorka Ellisová.
Aha. Pani Cheu som našiel na schodoch. Fajčila.
Dobrá práca.
Pani Cheu, fajčenie je nezdravý návyk.
- Prežila som troch manželov. - Asi ich zabilo pasívne fajčenie.
Doktorka, urobte lumbálnu punkciu, kým sa to nezhorší.
Skvelé. Prídem za vami.
- Doktor Shen. Milé, že si prišiel. - Systolický len 68.
- Koľko jednotiek? - Tri z druhého kola.
- Celkovo deväť. - Toto nevyzerá dobre, deti.
Mrzí ma, ak som mu dala priveľa krvi.
- Myslela som... - Keďže prišiel doktor Shen,
je nás tu dosť. Choď skontrolovať iných pacientov.
A čo REBOA?
- Balón uzavrie prietok krvi do... - Nie.
Nevieme, či má neporušenú tepnu, do ktorej sa dá zaviesť.
Otvorme hrudník a použime aortálnu svorku.
- Mám lepší nápad. - Hej?
Preperitoneálna tamponáda.
Rez pod pupkom, gáza všade okolo
a za močový mechúr.
Ten tlak by mal zastaviť krvácanie, kým pôjde hore.
Robby? Preperitoneálna tamponáda?
Skúsil som to len raz na kadáveri.
Je to operačný zákrok.
V bojových poľných nemocniciach sme to robili stále.
Tak dobre! Do toho.
Pripravte sa a dajte si operačné plášte.
Spojte sa s operačkou.
Potrebujeme veľké gázové podložky a čo najväčšie retraktory.
Deaverove, pravouhlé, hocijaké.
Naskoč, kovboj. Zvládneme to.
Doktorka, kde pomôžem?
Tu. O siedmej. Keď odíde nočná zmena.
Zvládnem dvojitú.
Samira, ste naozaj výborná lekárka,
ale naučte sa aj zastaviť. Choďte domov.
Doktorka! Rodičia pacienta s osýpkami konečne súhlasili s lumbálnou punkciou,
ale doktor Shen teraz rieši traumu.
- Ja to urobím. - Zvládneme to. Choďte.
- Všetko v poriadku? - V pohode.
Vy ste videli tú streľbu?
Nie.
Okej.
Ale našli vás na jednom z parkovísk.
Áno.
Čo ste robili?
Motal som sa tam.
Aj s kamarátmi?
Nie.
Viete...
Môžete mi povedať hocičo. Chcem pomôcť.
Ak viem.
Mala som kamarátku,
s ktorou sme zažili veľmi škaredé veci.
Boli sme mladé a niekto starší to využil, aby nás zmanipuloval.
A potom sa to zhoršilo tak, že kamoška si vzala život.
Neprejde ani deň, keď neľutujem, že som ju nedokázala zastaviť.
Ale zároveň som každý deň vďačná,
že som neurobila to isté.
Život vie byť kurva ťažký.
Ale zlepší sa to.
Sú ľudia, ktorí vám radi pomôžu s čímkoľvek,
čím si teraz prechádzate.
Ja tu už proste nechcem byť.
Privedieme odborníka, ktorý vám s týmito pocitmi pomôže.
Čo poviete?
Porozprávate sa?
- Ďalšie gázy. - Polož ich na stôl.
- Skalpel 10. - Skalpel 10!
Robil som to stokrát.
Tak to už niekto urobte.
Dobre. Ale len po linea alba.
Nechcem, aby si rozrezal močový mechúr.
Vďaka za pripomienku.
Metz.
- Okej. - Adson pinzeta.
Keď prejdem fasciou,
pretlačíš prst okolo mechúra
a otvoríš Retziov priestor.
Názov podľa Andersa Retzia,
švédskeho profesora anatómie z 19. storočia.
Seriózne?
Dejiny medicíny sú moje jediné hobby.
To si na zoznamku radšej nedávaj.
Dobre. Tri podložky okolo mechúra. Čo najhlbšie.
Deaverov retraktor.
Podľa Johna Blaira Deavera,
filadelfského chirurga, ktorý revolučne posunul
brušnú chirurgiu.
Samí medicínski šprti.
Študovala som na Penn.
Denne som videla jeho portrét.
Ten chlap urobil asi 100 000 operácií.
Tlak sa mu nelepší. Systolický je 72.
Ešte raz priečny pohľad.
Dokonalá línia.
A pozdĺžny pohľad?
Presne medzi stavcami.
Poďme na to.
- Je to vaše. - Okej.
Bolí to? Ucíti to?
Vôbec. Uspali sme ho.
Teraz šikmo nahor. Mierte na pupok.
- Cítila som odpor. - To je predný pozdĺžny väz.
Pomaly pokračujte.
Ďalší odpor bude žltý väz. A ste tam.
Cítila som. Dobre. Vyťahujem mandrén.
Dobre. Máme to.
Chvíľu to potrvá, ale tekutina vyzerá číro.
- To je dobré, však? - Dobré znamenie.
Ale v laboratóriu to pozrú
aj pod mikroskopom, aby vylúčili hrozby.
Čo to robíte?
Podľa vás tu nechcela byť.
Bola som Georgii zobrať niečo na jedenie.
Počkaj vonku.
- Okamžite prestaňte. - Nie! Už to skoro majú.
Neverím, že si ma s tým obišiel.
Urobil som to, čo bolo najlepšie pre Flynna.
- Vyberte mu tú ihlu z chrbta! - Nie.
- Áno! - Pani.
Nechcem vás žiadať o odchod.
Vyberte ju. Ihneď.
Dobre. Už ide von.
A hotovo.
Môj syn odtiaľto odchádza preč.
Prepáčte.
Je dobrou matkou.
Piata podložka je vnútri.
Áno.
- Už len šiesta. - Okej.
Tlak 92/48. To mi teraz stačí.
Koľko zatiaľ dostal krvi?
Päť jednotiek v druhom kole.
- To nateraz stačí. - V poriadku.
Zostanem tu, kým pripravia IR.
Okej. Sama?
Hej. Chcem sa uistiť, že už nedostane ani kvapku krvi.
Nepotrebujú ťa na operačke?
Nie. Už majú len ortopedické operácie.
Hej! Je okej?
Áno. Len je unavený. Ako my všetci.
Ozvi sa, keby niečo.
Neozvem.
- Prečo si stále tu? - Už končím.
Polícia už zatkla Douga Driscolla.
Super.
Chcú vedieť, či podám trestné oznámenie.
Áno.
Chcem len zabudnúť na tento deň.
Ja tiež. Ale aj tak ho podaj.
Počula si dnes o mne niečo?
Nejaké klebety?
Odkedy teba zaujímajú nejaké klebety?
Nezaujímajú. Ide len o to, že...
Langdon niečo zachytil od nočnej sestry.
Existuje dôvod, prečo trčia na nočnej.
Hej!
Žartujem.
Povieš mi, o čo konkrétne ide?
Nie.
To nič. Nájdeš zvyšok dennej zmeny,
nech poviem pár slov pred odchodom domov?
- Jasné. - Jake je ešte tu?
Áno. S mamou v severnej trojke.
- Robby... - Nájdi Shena. Skončil som.
Ale toto ťa zaujme. Ver mi.
Pôjdem ja. Tak čo tu máme?
Tínedžerka naťahovala staršieho brata
a potom spadla, keď ju naháňal po schodoch,
lebo mu zobrala vidličku s jedlom.
Je to kuriozita.
Toto je ako stvorené pre doktora Shena.
Nebojte sa. Zavoláme sem nášho... príborového špecialistu.
Najskôr ti na nos nanesieme sprej na znecitlivenie.
Mohla by som si ťa odfotiť?
Len do našich záznamov.
Si okej?
Áno.
Dnešok na mňa už asi začína doliehať.
Fyzicky a tiež emočne.
To sa stáva.
Ako to, že vy stále fungujete?
Ja nie.
Ja spávam málo a mám rýchly metabolizmus.
Dobre, všetci!
Počúvajte!
Máš slovo.
Dnešok sa nemal stať.
Nikdy nepochopíme, čo mohlo niekoho viesť
k takému strašnému činu.
Ale táto hrôza
prebudila v našom tíme to najlepšie.
Našim pacientom pomáhalo to najlepšie z nás.
Každý z vás podal skvelý výkon.
A ja ani...
neviem vyjadriť, aký som na vás hrdý.
Nájdete tu bolesť.
Ale okrem nej aj veľa zázrakov, a to vďaka tomu,
že sa dokážeme spojiť a robiť to, čo vieme najlepšie.
Ďakujem za všetko, čo ste tu urobili.
Za štyri hodiny nám sem prišlo 112 pacientov z hromadného nešťastia.
A 106 z nich prežilo.
Na dnešok nezabudneme.
Aj keby sme veľmi chceli.
Choďte už domov. Aj vy si poplačte.
Uľaví sa vám.
Takto... smútok opúšťa telo.
Ideš na drink?
Jasné.
- Kedy? - Teraz.
Zopár z nás ide na pivo do parku hneď oproti.
Upokojí ťa to, kým pôjdeš domov.
Okej. Jasné.
Dobre.
- Mami! - Ahoj, zlatko. Si hore?
Áno. S dedkom práve pozeráme Planétu opíc.
Čo som hovorila o strašidelných filmoch?
Prepáčte. Potrebujem prejsť. Pardon.
Ďakujem veľmi pekne.
Hej. Prepáčte. S dovolením.
HRDINOVIA PTMC V PRVEJ LÍNII
Doktor Anderson by sa rozhodol rovnako.
Mohol som ho na ECMO nechať dlhšie.
Dal si mu šancu zabojovať
a potom si využil zdroje, aby si dal šancu tomu dievčatku.
A stratil som oboch.
Áno. Ale snažil si sa.
My všetci.
Hej...
Bol by na teba hrdý za to, čo si urobil.
Aj za všetko, čo nasledovalo.
Počúvaj.
Iných by si nenechal obviňovať sa.
Buď zhovievavý aj k sebe.
Tak v pondelok.
- Dobré pohyby! - Doriti!
Čo tu, dopekla, robíš?
A čo tu, dopekla, robíš ty?
Len sekundu.
Okej.
Okej. Občas, len niekedy,
tu po dlhej šichte prespávam.
Toto bol tvoj prvý deň.
Bol to prvý...
Môj prvý deň na pohotovostných zmenách.
Predtým to bola interná medicína.
A máš aj vlastné bývanie?
Ja si práve nejaké hľadám.
Máš auto?
Momentálne nie. Ja...
- Práve si... - Nejaké hľadáš.
Áno. Tak nejako.
Okej. Ja mám voľnú izbu aj s kúpeľňou.
Super.
Preboha. Chceš ju alebo nie?
Okej. To je veľmi štedré, ale...
Nie. Teraz si nemôžem dovoliť platiť nájom.
Zvládaš upratovať a opravovať?
Vyrastal som na farme. Som zručný.
A viem, ako sa má upratať stajňa.
Len sa drž bokom, neotravuj ma a si vítaný.
Neviem, čo povedať.
Ďakujem.
Hej. A môžeš tam ísť už dnes.
- Vážne? - Rýchlo, kým nezmením názor.
Dobre. Jasné. Toto je všetko, čo mám.
Bože. Nie si nudista či náboženský fanatik, však?
Nie.
Nie. Rád chodím doma celý čas oblečený. Okrem kúpania. Vtedy...
Poznám Krav Maga.
Super. Neviem síce, kto to je, ale zrejme ťa ochraňuje.
Funkčnosť tohto nápadu sa rúca každou sekundou.
Čože?
Len si z teba uťahujem, Whitaker. Ty si taký dobrák.
Áno. Dobre. Počkaj!
Ako ste na tom?
Celkom dobre, však?
Viem, že je to veľmi ťažké. Ešte dlho to bude bolieť.
Ale je v poriadku, ak viníš mňa.
Len neobviňuj seba.
Už dlho sme kamoši. Mrzelo by ma...
Nie si môj kamoš.
- A ani otec. Tak choď do riti! - Jake!
Robby.
Rodičia Jakeovej priateľky, Leah, sú tu.
Sú na identifikácii.
Zdravím.
- Čau, Becca. - Čau, Mel!
- Ideme? - Áno.
- Super. Tak poďme. - Poďme.
Vonku je tma.
Áno. Prepáč mi to.
V práci som zostala dlhšie, ako som chcela.
Kvôli tvojmu šéfovi?
Nie.
Na festivale sa dnes zranilo veľa ľudí.
- A ty si im pomohla. - Áno.
V piatky vždy chodievame do reštaurácie.
Stále tam môžeme ísť.
Nie je príliš neskoro?
Pre sestry Kingové nie.
Na čo máš chuť?
Na pizzu. Alebo špagety.
Neviem sa rozhodnúť.
No tak si dajme oboje.
- Oboje? - Áno.
Najprv pôjdeme na špagety a pizzu si vezmeme domov.
Naozaj?
Áno. Prečo nie?
A pozrieme si spolu aj film?
Veď je piatok, či nie?
Vianočný škriatok!
Áno. Môže byť Vianočný škriatok.
Alebo si pozrime film, ktorý sme ešte nevideli.
- Ale Vianočný škriatok je smiešny. - Áno.
To je môj flek.
Len aby si vedel, Grubhub sem na strechu nedoručuje.
Ale jeden kuriér z DoorDash, Marco,
sem vylezie za desať dolárov navyše.
S pivom za 20.
Pekný prejav tam dole. Kiežby bol môj.
To nechceš.
Nie. Ale...
Dobre, že si to povedal.
Áno.
Myslím si, že už konečne chápem, prečo sa každý deň vraciam.
Máme to v DNA.
My si nemôžeme pomôcť.
Sme včely, ktoré chránia úľ.
Možno ty. Ja nie.
O čom to hovoríš?
Ty dobre vieš, o čom hovorím.
Zložil som sa.
Nezložil si sa.
- Nezložil si sa. - Ale áno.
Zmizol som, keď ma všetci potrebovali.
Totálne som stuhol.
A na koľko? Na 40 sekúnd?
Tri minúty? Desať minút?
A čo je na tom, kurva?
Každému sa to stalo.
Najmä keď si vo vojne a nič nedáva zmysel.
Ako druh sme prežili,
lebo sme sa naučili spolupracovať a komunikovať.
Takže keď jeden druhého ničíme,
popiera to základnú logiku našej existencie.
Náš mozog pri tom skratuje.
Vtedy sa dá sústrediť iba na medicínu.
Len medicína môže zachrániť pacienta a aj tvoj zdravý rozum.
Bez drinku túto debatu nedám.
Chápeš, čo ti chcem povedať?
Dnes večer si to tam zvládol skvelo.
Jasné?
Zvládol si to tam skvelo.
Áno. My všetci.
To mal byť kompliment.
Aspoň raz ho prijmi.
Čo keby sme chvíľu nerozprávali?
- Snažím sa pomôcť. - Viem.
- Naozaj si ťa vážim... - Stále hovoríš.
Prepáč.
Už je čas na drink?
Áno.
Rýchlo sa to tu naplnilo.
Ako vždy.
Ako dlho nám vydržia lôžka?
Pravdepodobne do svitania.
...a odvahu a profesionálny prístup...
- Mala záchvat. - Ale isteže.
Vyzeráte dobre, doktor Abbot.
Aj vy, Myrna.
Vďaka.
Ahoj, krásavec.
- Krásavec. - Nepýtaj sa.
- Kedy sa vrátiš? - Neviem.
Pár hodín si pospím a vrátim sa okolo druhej.
Do rána asi nebudú potrebovať výpomoc.
Veď ma poznáš. Radšej robím v noci.
Ešte ťa to neomrzelo?
Podľa môjho terapeuta nachádzam v tme útechu.
Ak by si chcel, môžem ti dať jeho číslo.
Pomáha to?
Veď zo strechy som zatiaľ neskočil.
Zatiaľ nie.
Hej! Pomôžte mi niekto! Sú tu potkany!
V posteli som mal potkany.
Žiadne potkany nevidím.
Liezli tu dva.
Dobre, pane. Postaráme sa o to.
Úraz hlavy. Začína halucinovať. Urobíme CT.
Hej. Skryte tvrdé drogy, decká.
Dobrý postreh.
Bože.
Dnešok bol nahovno.
Už ste niečo také zažili?
Dúfajme, že sa to už nezopakuje.
To teda.
Asi to ešte zažijeme.
Ak nie my, tak iní.
Ale my sme to šialenstvo prežili, nie?
Na tím Diera.
Na všetkých zachránených.
- Presne. - A na zosnulých.
Stretnutie cool deciek?
Presne tak.
Super, že si sem prišla!
Kedy, ak nie dnes?
Prepáčte, ja vlastne nepijem. Nemala som si to vziať.
Nemá na to vek.
Ak môže zvládnuť hrudnú drenáž a intubovať,
môže si dať aj pivo.
Mame to nepovieme.
Prestaň!
Nehovor jej to.
Ďakujem.
Toto robíte po každej službe?
Nie vždy.
Zvyčajne je to trochu živšie.
Urgentný príjem organizuje divoké párty.
Čo sa stalo?
Došlo mi, že to bola vaša prvá zmena.
Áno.
Tak to bol skutočný krst ohňom.
Môžem takmer zaručiť, že ďalšia bude ľahšia.
Tak to teda dúfam.
Hej. Aspoň ťa nikto neošťal.
Na to si pripijem.
Chudák Whitaker. Kde je teraz?
No, zrejme to vzdal.
Ten chalan je odolný. Vráti sa.
Rovnako ako aj my.
Okej. Ja už pôjdem.
Jedno na cestu?
Hej. Prečo nie?
Dobrú noc.
Oddýchnite si.
Zajtra je tu nový deň.
Preklad titulkov: Zuzana Jánošíková